CELEX: 32006D0759
Language: mt
Date: 2006-11-08 00:00:00
Title: Deċiżjoni tal-Kummissjoni tat- 8 ta' Novembru 2006 li tapprova ċerti programmi nazzjonali għall-kontroll ta' salmonella f'qatgħat għat-tgħammir ta' Gallus gallus (innotifikata taħt dokument numru C(2006) 5281) Test b'rilevanza għaż-ŻEE

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               431
            
         DEĊIŻJONI TAL-KUMMISSJONI
   tat-8 ta' Novembru 2006
   li tapprova ċerti programmi nazzjonali għall-kontroll ta' salmonella f'qatgħat għat-tgħammir ta' Gallus gallus
   
   (innotifikata taħt dokument numru C(2006) 5281)
   (Test b'rilevanza għaż-ŻEE)
   (2006/759/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 2160/2003 tal-Parlament Ewropew u tal-Kunsill tas-17 ta' Novembru 2003 dwar il-kontroll tas-salmonella u aġenti żoonotiċi oħra speċifikati li jinġarru fl-ikel (1) u, partikolarment l-Artikolu 6(2) tiegħu;
   Billi:
   
               (1)
            
            
               L-għan tar-Regolament (KE) Nru 2160/2003 huwa li jassigura li jittieħdu miżuri xierqa u effettivi għall-individwazzjoni u l-kontroll tas-salmonella u aġenti żoonotiċi oħra fl-istadji rilevanti kollha tal-produzzjoni, l-ipproċessar u d-distribuzzjoni, partikolarment fil-livell ta' produzzjoni primarja, sabiex titnaqqas il-prevalenza tagħhom u r-riskju li dawn ifissru għas-saħħa pubblika.
            
         
               (2)
            
            
               Il-mira tal-Komunità ġiet stabbilità għat-tnaqqis tal-prevalenza ta' kull serotip tas-salmonella b'sinifikat għas-saħħa pubblika f'qatgħat għat-tgħammir ta' Gallus gallus fil-livell ta' produzzjoni primarja bir-Regolament tal-Kummissjoni (KE) Nru 1003/2005 tat-30 ta' Ġunju 2005 li jimplimenta r-Regolament (KE) Nru 2160/2003 fir-rigward ta' mira Komunitarja għat-tnaqqis tal-prevalenza ta' ċerti serotipi tas-salmonella f'qatgħat għat-tgħammir ta' Gallus gallus u li jemenda r-Regolament (KE) Nru 2160/2003 (2).
            
         
               (3)
            
            
               Sabiex il-Komunità tikseb il-mira tagħha l-Istati Membri għandhom jistabbilixxu programmi nazzjonali għall-kontroll tas-salmonella f'qatgħat għat-tgħammir ta' Gallus gallus u jissottomettuhom lill-Kummissjoni f'konformità mar-Regolament (KE) Nru 2160/2003.
            
         
               (4)
            
            
               Ċerti Stati Membri ressqu l-programmi nazzjonali tagħhom għall-kontroll tas-salmonella f'qatgħat għat-tgħammir ta' Gallus gallus.
            
         
               (5)
            
            
               Dawn il-programmi nstabu li huma konformi mal-leġiżlazzjoni rilevanti tal-Komunità Veterinarja u b'mod partikolari mar-Regolament (KE) Nru 2160/2003.
            
         
               (6)
            
            
               Il-programmi nazzjonali ta' kontroll għandhom għalhekk jiġu approvati.
            
         
               (7)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI
   Artikolu 1
   Il-programmi nazzjonali għall-kontroll tas-salmonella f'qatgħat għat-tgħammir ta' Gallus gallus imressqa mill-Istati Membri elenkati fl-Anness huma approvati.
   Artikolu 2
   Din id-Deċiżjoni għandha tapplika mill-1 ta' Jannar 2007.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussel, 8 Novembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 325, 12.12.2003, p. 1. Regolament kif emendat l-aħħar mir-Regolament (KE) Nru 1003/2005 (ĠU L 170, 1.7.2005, p. 12).
   
      (2)  ĠU L 170, 1.7.2005, p. 12. Regolament kif emendat l-aħħar mir-Regolament (KE) Nru 1168/2006 (ĠU L 211, 1.8.2006, p. 4).
   
      ANNESS
      
                   
               
               
                  Il-Belġju
               
            
                   
               
               
                  Ir-Repubblika Ċeka
               
            
                   
               
               
                  Id-Danimarka
               
            
                   
               
               
                  Il-Ġermanja
               
            
                   
               
               
                  L-Estonja
               
            
                   
               
               
                  Il-Greċja
               
            
                   
               
               
                  Spanja
               
            
                   
               
               
                  Franza
               
            
                   
               
               
                  L-Irlanda
               
            
                   
               
               
                  L-Italja
               
            
                   
               
               
                  Ċipru
               
            
                   
               
               
                  Il-Latvja
               
            
                   
               
               
                  Il-Litwanja
               
            
                   
               
               
                  L-Ungerija
               
            
                   
               
               
                  L-Olanda
               
            
                   
               
               
                  L-Awstrija
               
            
                   
               
               
                  Il-Polonja
               
            
                   
               
               
                  Il-Portugall
               
            
                   
               
               
                  Is-Slovenja
               
            
                   
               
               
                  Is-Slovakkja
               
            
                   
               
               
                  Il-Finlandja
               
            
                   
               
               
                  L-Iżvezja
               
            
                   
               
               
                  Ir-Renju Unit